HYS 'N KUNSTENAAR deur raqia | Bydraes | Woes - Kreatiewe platform vir Afrikaans
Titel: HYS 'N KUNSTENAAR
Datum gepubliseer: 18 Aug 2013
Ons het ons oudste seun so 'n paar jaar gelede aan die dood moes afstaan, en gedurig, as ek aan hom dink, dan onthou ek hoe ons hom sal onthou. Ek deel graag enkele staaltjies met ons lesers.
Ons het op die plaas, net buite Pretoria gebly, en ons twee seuns het daar grootgeword, met alles wat die natuur, die plaas, die diere en die volk, kon bied, en dit was onvergeetlike waardevole ervarings.
Hy was so in die opstaan en vashou, vat-vat stadium van mobiliteit en handelingsattribute-gewaarwording.
Van geboorte af, was sy nagslaap in sy eie kot en bed en kamer, en dit het goed gewerk. Soggens as hy wakker word, is hy dadelik uitgehaal en versorg met droeë doek en 'n ietsie om te drink, en gegroet met die diere en die plaasgeluide en allerhande glimlaggende gesigte; trotse mamma en pappa.
Die roetine is maar gewoonlik dieselfde deur die week, maar naweke was dié iétwat later slaap of inlê deur almal, 'n welkome stimulant vir almal se naweekrus en so bietjie asemskep.
Dis weer een Saterdag-vroegoggend nog voor mossie-blêrts en skielik is daar geluide uit sy kamer.
"O O, meneertjie is wakker, en dit beteken ek sal my bas moet lig!"
"Hang aan, dit klink asof hy weer ingesluimer het!" . . . . . . stil, . . . . stiller en toe stilste, absolute stilte!
" . . . nee iets is verkeerd, hy is nie gewoonlik so stil nie!" . . "Pa, gaan loer jy gou of hy OK is!"
SCENE TWO ACT ONE
"Lûwie, 'hys 'n kunstenaar!!"
Sy spring op met 'n " . . . . wat bedoel jy?"
"Kom kyk self, dis 'n picasso in wording! . .. Hys 'n kunstenaar!"
"Ag my vaderland, nou sal jy vinnig moet help!"
Hyt wakker geword en protesteer dat hy ongemaklik voel, en geen reaksie van sy mamma of pappa gekry nie. . . . . teen die kot opgestaan, en die doek het afgegly. Die swaar-belaaide-doek was vol bruin verf! Hy het die sakie so bekyk en probeer uitkom uit die gemors en binne in alles getrap en uitgeklim en al wat laken en kombers en kussing besmeer, en toe met die vinger gevoel hoe dit voel. Dit wou nie van die vinger af nie en hy het dit teen die wit-verkalkte muur afgesmeer. Dit kyk interressant, . . . . sal dit weer probeer; en so het hierdie psigideliese-picasso-kunswerk teen die wit muur ontstaan. Hierdie kunswerk van abnormale deteriorasie van gewoonlike sosiale orde-disorde, was seker die belangrikste wetenskaplike ontdekking van die kind, sodat hy alle werklikheid met die normale moederversorgingsroetine kon afstaan vir die grootse distorsie-kunstenaar-skepping van persepsiële-visuele waarneming in sy kotwêreld en sy onderstelfunksies: "hoe om uit die *** (moeilikheid) uit te kom!"